經數: 二○七二

經名: 往生集卷第三

頁數: 一五一

上              欄

道. 歷無量劫. 雖修餘行. 不能滅罪. 後遇知識

敎念阿彌陀佛. 乃得滅障. 超生淨土

贊曰. 至心念佛一聲. 滅八十億劫重罪. 此其

明徵乎. 所以者何. 至心故也. 若匪至心. 罪

則不滅. 毋曰聖訓之無稽哉

勝會書名

長蘆□禪師. 遵遠祖遺範. 建蓮花勝會. 普勸

念佛. 一夕夢. 一人烏巾白衣. 風貌淸美. 揖而

曰. 欲入公蓮花勝會. 乞書一名. □問何名. 答

曰. 普慧書已. 又云家兄普賢亦乞倂書. □覺

而檢華嚴離世間品. 有二菩薩名. 遂以爲會

首云

贊曰. 凡僧結社. 古聖書名甚哉. 淨土之非小

緣也. 良由事出眞誠. 則冥通靈應. 一有僞焉.

人世自好者不屑. 而肉古聖乎. 今之所謂佛

會者. □公見之. 當爲太息矣

略擧尊宿

百丈海禪師. 馬祖傳道嫡子. 萬世叢林大宗.

其立法祈禱病僧. 化送亡僧. 悉歸淨土○黃

龍新禪師. 參覺老得旨. 繼席黃龍. 宗風大振

而切意淨業. 有勸念佛文. 行世令人發哀起

信○眞歇了禪師. 嗣丹霞諄公. 洞下一宗. 至

師大顯. 後卓菴補陀. 菴名孤絶. 專意西方. 有

淨土說. 普勸四衆○慈受深禪師. 得法於長蘆

信公. 專心念佛. 謂修行捷徑. 無越淨邦. 建西

方道場. 苦口勸衆. 翕然化之○石芝曉法師.

嗣月堂詢公. 洞徹敎部. 以淨業化人. 嘗集大

藏諸書. 有樂邦文類行世○寂堂元禪師. 學

禪於密菴傑公. 篤行念佛三昧. 感金甲神自

中              欄

天而降. 夢紅蓮花從地而出. 由是十州蓮宗

大行○中峰本禪師. 得法於高峰妙公. 人仰

之如山斗. 有懷淨土詩百篇. 盛傳於世○王

以寧待暇. 自稱彌陀弟子○晁悅之翰林. 答

趙子□書. 稱西方淨土是眞語實語○陳瓘

待暇. 作延慶寺淨土院記. 極贊念佛○優曇

宗主. 居廬山東林善法堂. 著蓮宗寶鑑. 奉旨

板行. 爲淨土中興云

贊曰. 始百丈. 終優曇. 歷代尊宿. 無不奉行淨

土. 嗚呼盛哉

總論

天如禪師謂. 今人鄙視淨土. 非鄙愚夫愚婦

也. 是鄙文殊普賢馬鳴龍樹也. 吾故集群經.

以實其說. 或者猶疑菩薩道大. 似已不必心

生. 噫自非位登妙覺. 雖等地大聖. 不能一日

離佛. 肉其下者乎. 蓋嘗譬之爵彌尊. 則覲主

彌密. 彼荷擔挾鋤之輩. 侶漁樵以自足. 絶望

於九重. 而□□然曰. 明主之不足親也. 可□

也夫

生存感應類

鬼不敢□

佛世有一國. □於羅刹. 羅刹食人無度. 王約

自今國人. 家專一日. 以次送與. 勿得枉殺. 有

奉佛家. 止生一子. 次當克行. 父母哀號. 囑令

至心念佛. 以佛威力. 鬼不得近. 明晨往視. 見

子尙在. 歡喜將還. 自是羅刹之患遂絶. 國人

慶慕焉

夢得聰辯

隋南嶽慧思禪師. 精心事佛. 因夢阿彌陀佛

下              欄

與之說法. 自是聰慧過人. 辯才無□

□對捨離

唐邵彪. 鎭江人. 爲士人時. 夢至一公府. 人稱

安撫使司. 俄而一官人問云. 汝知所以不第

否. 彪對不知. 因引彪前行. 見大□中. 煮蛤

□. 作人語. 呼彪名彪怖. 遂念阿彌陀佛. 方

啓口. 蛤□變黃雀飛去. 彪後及第. 官至安撫

贊曰. 殺生遲其得祿. 念佛解其殺□. 今士人

以牲牢. 乞祐於鬼神. 而不知持萬德之洪名.

其爲計亦左矣. 願三獻連城者. 識此於鐵硯

之側

夫婦見佛

宋葛濟之. 句容人. 惟川後也. 世事仙學. 妻紀

氏. 獨精誠念佛. 元嘉十三年. 方在機□. 忽覺

空中淸明. 因投□仰瞻四表. 見西方有佛現

身. 寶蓋幢幡映蔽雲漢. 喜曰. 經言. 無量壽

佛. 其卽此耶. 面佛作禮. 濟之驚異. 就之. 紀

氏指示佛所. 濟之亦見半身. 俄而隱沒. 祥雲

五彩親里咸睹焉. 自是多歸佛法矣

□鬼不現

宋陳企. 龍舒人. 嘗殺人. 後見鬼現. 企大怖.

急念阿彌陀佛. 鬼不得近. 因念佛不已. 鬼遂

不現

贊曰. 負命之鬼. 云何念佛. 而得□之. 良以阿

爾陀佛. 功德威神. 不可思議. 一稱其名. 鬼獲

超濟. 故不現耳. 豈尋常禁□. 驅逐此耶

薦拔亡靈

宋張繼祖. 鎭江人. 信西方淨土. 乳母死. 多爲

念佛追□. 一夕夢. 母來謝云. 荷君念佛. 已生

經數: 二○七二

經名: 往生集卷第三

頁數: 一五二

上              欄

善趣

睡寢得安

宋劉仲慧. 湖州長興人. 患夜夢恐怖. 有敎以

念佛者. 遂至誠高念一百八遍. 然後就寢. 當

夜神魂晏然. 自是繼念不輟

贊曰. 古人喩睡眠. 爲小死. 此語最善. 蓋夢寐

之顚倒. 較生死之昏迷幾何而寢息神安. 命

盡之時. 庶稍稍有自由分. 善導大師. 敎人臨

睡入觀. 良有以哉

病目重明

宋阮念三嫂者. 懷寧農婦也. 雙目將盲. 常念

佛不絶. 遂得明朗

又

柴氏女雙□. 念佛三年. 精勤不替. 雙目重明

如故

贊曰. 彌陀光明. 無量照十方國. 苟至心憶念.

就使肉睛不朗. 當必心目洞開. 而今時□者.

往往作師巫. 造殺業. 是謂從冥入冥. 終無時

得睹天日矣. 嗟乎. 吾安能以此. 普告盡世之

盲人乎

□疾不作

宋李子淸. 久患□. 龍舒居士. 敎以臨發之時.

專志念佛. 然後服藥. 子淸信而行之. 當日減

半. 次日復念. 遂全愈自是篤信念佛

舍利□現

宋□州廉中大夫恭人. [&FFFF]#丈六阿彌陀佛. 方

及半. 忽有舍利. 現彩縷中. 擧宅驚嘆

又

眞州鍾離少師夫人任氏. 刻阿彌陀佛像. 高

中              欄

四寸八分. 龕室甚嚴. 常頂戴行道. 像眉間忽

現舍利. 大如黍米. 光彩照人

治病皆愈

宋秀州一僧. 常念阿彌陀佛. 爲人治病. 病者

請治輒愈. 州人敬信如佛

□囚脫難

元至正十五年冬. 張士誠攻湖州. 江浙丞相

與戰. 獲四十人. 囚檻送官. 夜宿西湖鳥□寺.

適大猷謀禪師. 徐步廓下. 囚者見師. 神觀閒

雅. 持誦不輟. 因告曰. 長老救我. 師曰. 我不

能救. 但至誠念南無救苦救難阿彌陀佛. □

救得爾曹也. 中有三人. 信受其語. 念不絶口.

天曉發囚. 易枷鎖. 偶至三人. 刑具不足. 惟繫

以繩耳. 旣而審鞠. 乃良民被虜者. 遂得釋

贊曰. 普門品云. 或囚禁枷鎖. 手足被杻械. 念

彼觀音力. 釋然得解脫. 古今人信之矣. 念佛

解脫. 人或未信. 此□於常見也. 佛之威神. 更

超菩薩. 不知其幾. 爾不見. 斫截手足. 念釋迦

如來. 而四體重生乎. 肢截尙可重生. 何有於

杻械. 而信之者寡. 吾故表而出之

總論

念佛法門. 人知爲亡歿之歸宿. 而不知生存

之利益. 是故聞持□得靈通. 卽改而持□. 聞

講演得聰辯. 卽改而講演. 聞營造得福報. 聞

齋會得人緣. 乃至聞攝養得長壽. 種種變易.

曾無執持. 安在其一心不亂. 而望淨業之有

成耶. 吾故集此. 姑以斷時人之外慕. 據實而

論. 心生淨土. 本爲成佛度生. 旣非圖身後之

樂. 復何計身前之利與否哉

下              欄

往生集卷之三(終)

西方有佛. 開法藏於六八. 正覺積功唱寶號

於彌陀. □演大光. 普塞惡道. 廣放智眼. 滅

此昏盲. 瑤林矗地. 珠寶麗空. 池流八德. 華發

衆光. 身土微妙全是不二矣. 蓋寶地雖硏. 實

不離當處. 且神識雖去. 曾不出自心. 修有上

下. 益該淺深. 若信之則甚近而不遠. 若迷之

則增遠而無人. 誠信深行至者. 刹那超於苦

海. □□聲念甘永迷矣. 今也志一而不撓. 爲

諸善之母. 無乃純粹而無雜. 爲衆行之本故.

修淨業者. 所以務本也. 其本立而道生. 惟念

佛三昧歟. 縱向塵緣. 連乎無傾. 若遇業風. 確

乎不拔矣. 古有言. 淨土往生萬牛不能挽焉.

深信之功. 往生之用. 德高易進至矣. 盡矣. 爰

有一大德. 號蓮池禪師. 姓比氏. 古杭人. 法諱

上□下宏. 生而穎異. 世味澹如. 少遊□校. 有

聲而已. 覺世無常. 年三十一而傾心於至道.

投于無門洞性天理和尙. 祝髮乞於昭慶寺

無塵玉律師. 受具□瓢隻杖. 遊學諸方. 遍參

知識. 宗敎精通. 晩居于雲棲. 遙踵伏虎跡. 專

興蓮宗. 慕惠遠之風. 念佛往生. 超耀昔日見.

著述有部. 今秉其一也. 以此書行于世. 先哲

有孝. 後學有助. 加云. 見賢思齊. 予今依之

功身. 嗚呼. 高己而蔑如於淨土. 得恥於當時.

招苦於來際. 殊告修淨業者. 上愼○哉. 代代

前賢事跡. 往往雖載傳錄焉. 知來者靡曠. 其

人該羅別錄. 芟繁補闕. 類成九種. 增廣新聞

間. 作之贊. 發其隱義. 緇素□列. 隱顯畢收.

可謂融○□釵釧於釜. 會江河淮濟於一海

經數: 二○七三

經名: 華嚴經傳記卷第一

頁數: 一五三

上              欄

矣. 予雖學術空疏. 後生有恥. 加倭點. 及未□

繡良. 梓行後世. 觀之者. 務進悟之者. 深信願

共登三□之山. 入薩雲之海云

慶安歲次壬辰夷則自恣日

遊方軒    釋子   慧竟   謹跋

1華嚴經傳記卷第一

京兆崇福寺僧沙門法藏2集

部類   隱顯   傳譯   支流   論釋

講解   諷誦   轉讀   書寫   雜述

部類第一

案此經是毘盧遮那佛法界身雲. 在蓮華藏

莊嚴世界海. 於海印三昧內. 與普賢等海會

聖衆. 爲大菩薩3之所說也. 凡一言一義. 一

品一會. 皆遍十方虛空法界及一一微塵毛

端刹土. 盡因陀羅網微細世界. 窮前後際一

切劫海. 及一一念具無邊劫. 常說普說無有

休息. 唯是無盡陀羅尼力所持. 非是翰墨之

所能記. 此乃圓滿法輪稱法界之談耳. 但以

本不離跡. 是以處寄人天. 時臨二七. 以跡不

離本. 九會卽遍十方. 二七該于十世. 以本跡

無二. 令無限卽限限卽無限. 如此經中海雲

比丘所持. 普眼修多羅. 以須彌山聚筆大海

水墨. 書一一品. 不可窮盡. 又如眞諦三藏云.

西域傳記說. 龍樹菩薩往龍宮. 見此華嚴大

不思議解脫經. 有三本. 上本有十三千-大千

中              欄

世界微塵數偈四天下微塵數品. 中本有四

十九萬八千八百偈一千二百品. 下本有十

萬偈四十八品. 其上中二本及普眼等. □非

凡力所持. 隱而不傳. 下本見流天竺. 蓋由機

悟不同. 所聞宜異. 故也是以. 文殊普賢親承

具敎. 天親龍樹. 僅睹遺筌. 小聖同坐而不

聞. 大士異趣而先覺. 聖敎之行藏. 器局之優

劣. 斷可知矣. 又爲佛去世遠. 衆生報劣. 色力

念慧悉皆減損. 於此下本. 無力具受. 遂隨力

隨樂. 分寫受持. 或具十萬. 大本猶在. 或三萬

六千. 如晉朝所譯. 或餘四萬. 此周朝所□. 或

分其品會. 別成部帙. 如支流所辨. 或漸食滅

不聞其名. 皆由器 致耳. 亦如曦陽麗天明無

優劣. 但眼淨具瞻目眩稍味盲絶不見. 日豈

非朗耶. 今此亦爾. 廣略在器. 本法無虧

隱顯第二

依文殊般涅槃經. 佛去世後. 四百五十年. 文

殊師利猶在世間. 依智度論. 諸大乘經. 多是

文殊師利之所結集. 此經則是文殊所結. 佛

初去後賢聖隨隱. 異道競興. 乏大乘器攝此

經. 在海龍王宮. 六百餘年未傳於世. 龍樹菩

薩入龍宮. 日見此淵府. 誦之在心. 將出傳授.

因玆流布. 開皇三寶錄云. 昔于□東南二千餘

里. 有遮拘槃國. 彼王歷葉敬重大乘. 諸國名

僧入其境者. □皆試練. 若小乘學則遣不留.

摩訶衍人請停供養. 王宮內自有華嚴摩訶般

若大集等經. □十萬偈. 王躬受持. 親執戶□.

轉讀則開. 香華供養. 又於道場內. 種種莊嚴.

衆寶備具. 幷懸諸雜幡. 時非時果. 誘諸小王

下              欄

令入禮拜. 又此國東南. 可二十餘里有山甚

□. 其內置華嚴大集方等. 寶積·楞伽·方廣

舍利弗陀羅尼·華聚陀羅□·都薩羅藏·摩訶

般若大雲等. 凡一十二部. 皆十萬偈. 國法相

傳. 防護守掌. 有東晉沙門支法領者. 風範慷

慨. ○然懷拔葛之志. 好樂大乘. 忘寢與食. 乃

裏糧杖策. 殉玆形命. 於彼精心. 得華嚴前分

三萬六千偈. 齎來至此. 卽晉朝所譯是也. 今

大周于□所進. 逾四萬頌. 於第一會所說. 華

藏世界. 舊譯闕略. 講解無由. 今文□具爛然

可領. 其十定一會. 舊經有問無答. 今本照然

備具. 是以前有七處八會. 今七處九會. 雖望

百千而未備. 然四萬之理亦無遺. 且龍樹誦

具本以上昇. 法領獲僅半以東度. 雖凡聖不

一. 而弘法無二. 但以域壤有中邊. 慧解有深

淺. 遂使數萬里間. 見聞懸隔. 闕乎大半. 可不

傷哉. 大智度論云. 不思議經. 有十萬偈. 攝大

乘論云. 有百千偈. 名百千經. 釋論云. 卽華嚴

經十萬偈. 爲百千也. 又涅槃經. 名此經爲雜

華. 然百千擧數而標目. 雜華卽相以彰名. 擧

數者失其源. 卽相者遣其主. 不思議則推宗

有在. 直造其庭. 佛華嚴則以人標法. 曲詳其

致. 四名之中. 後二爲得矣

傳譯第三

晉京師道場寺佛馱跋陀羅. 唐魏國

西寺地婆訶羅. 大周神都佛授記寺

實叉難陀

晉京師道場寺佛馱跋陀羅. 此云覺賢. 本姓

釋氏. 迦維羅衛人. 甘露飯王之苗裔也. 4祖

經數: 二○七三

經名: 華嚴經傳記卷第一

頁數: 一五四

上              欄

達摩提婆. 此云法天. 嘗1遊天竺. 因以居焉.

父達摩修2利耶. 此云法日. 賢三歲偏孤. 3八

歲喪母. 爲外氏所養. 從祖鳩摩利. 聞其聰

敏. 憐其孤幼. 乃迎還度爲沙彌. 至年十七. 與

同學數人. 俱以習誦爲業. 衆皆用功一月. 賢

一日當之. 師歎曰. 賢一日敵三十夫也. 及受

具戒. 修業精懃. 博學群經. 多所綜達. 少以禪

律馳名. 常與同學僧伽達多. 遊處積年. 達多

雖服其才德. 而未測其深淺也. 後於密室閉

戶坐禪. 忽見賢來. 驚問所從. 答曰. 暫上兜

率. 致敬彌勒. 言訖便隱. 達多方知是聖人

也. 後屢見賢神變. 乃至誠方知得不還果. 常

欲遊方弘化. 備觀風俗. 會有秦沙門智嚴. 至

□賓. 訪問彼國僧衆. 誰能流化東土. 咸云. 有

佛馱跋陀羅者. 本生天竺那可梨城. 族姓相

承. 世遵道學. 聰明博贍. 位行難測. 童稚出家.

已通經論. 受業於大禪師4佛陀大仙. 佛陀大

仙. 時亦在□賓聞嚴心人. 乃謂嚴曰. 可以振

維僧徒. 宣授禪法者. 佛馱跋陀其人也. 嚴旣

要請苦到. 賢遂默而許焉. 於是辭師. 裏糧東

逝. 涉路三載. 寒暑備更. 乃有層巖重蔭. 連凍

千里. 淸旭啓旦則崎嶇陵□. 潛晷告昏. 則枕

Ｃ□雪. 飛梯懸□. 側足傍踐. 援繩□索. 仰接

雲岸. 自□雪之外艱途萬數. 糧用中竭. 分粒

繼餐. 爰憑聖祐. 僅而得濟. 旣度蔥嶺. 略經六

國. 國主矜其遠化. □5欣懷資俸. 至交趾附

舶循海而行經一島下. 賢擧手指山曰. 可泊

於此. 舶主曰. 客行惜日. 調風難遇. 不可停

也. 遂行二百餘里. 忽値返風吹舶. 還至前島.

中              欄

船人各悟其神. 咸師事之. 一稟其進止. 後遇

便風. 同侶皆發. 賢曰. 不可動. 舶主乃止. 旣

而先發者一時覆敗. 後於中夜. 忽令衆船俱

發. 無肯從者. 賢自起收纜. 一船獨發. 俄爾賊

至. 留者悉被抄害. 6次之達靑州東[&FFFF]#郡. 聞

鳩摩羅什在長安. 欣然而來. 則秦弘始十年

四月也. 什大歡悅. 共論法相. 振發玄微. 多所

啓悟. 因謂什曰. 君所解不出人意. 而致高名

7耶. 什曰. 吾年老故爾. 何必能稱美談. 什每

有疑義. 必共論決. 沙門道才·曇暢·僧叡·慧

觀等. 六百人俱稟禪訓. 其所指授. 莫非眞要.

自遺法東遷. 四百餘年開發之深. 無若此也.

其言理辨物. 必心諸中. 不苟適當時. 不心勝

人之口. 其所得. 則辨明無遺. 其所不知. 則時

闕如也. 秦太子泓欲聞賢說法. 乃要命群僧.

進論東宮. 羅什與賢. 數番往復. 文多不載. 秦

主姚興. 專志佛法. 三千餘僧. □預宮闕. 盛修

人事. 唯賢守靜. 不與衆同. 後語弟子云. 我昨

見本鄕有五舶俱發. 後經歲許. 遇外舶至. 旣

而訊訪. 果是天竺五舶先所見者也. 傾境聞

之. 競來禮事. 其有奉施. 悉皆不受. 持□分衛.

無論豪賤. 嘗與弟子慧觀. 次第乞食. 至陳郡

袁豹. 素不敬信. 待之甚薄. 未飽辭退. 豹曰.

似未足. 且復小留. 賢曰. 檀越施心有限. 故令

所設已□. 豹卽呼左右. 益飯飯果盡. 豹大□.

旣而問慧觀曰. 此沙門何如人. 觀曰. 德量高

○. 非凡所測. 豹深歎異之. 賢儀軌率素不同

華俗. 而志韻淸. 遠雅有深致. 法師僧弼. 與沙

門寶8材. 書曰. 9□場禪師. 甚有大心. 便是天

下              欄

竺10主. 何風流人也. 到義熙十四年. 吳郡內

史孟□. 右衛將軍□叔度. 則請賢出此經. 乃

手執梵文. 共沙門法業慧嚴等百有餘人. 於

道場寺譯出. 詮定文旨. 會通方言. 妙得經意.

故道場寺猶有華嚴堂焉. 大敎流傳. 蓋其力

也. 初譯經時. 堂前池內. 每有二靑衣. 從池

中出. 奉以香華. 擧衆皆見. 亦有神祇. 營衛左

右. 賢以元嘉六年卒. 春秋七十有一矣. 手屈

三指. 明得阿那含果焉

中天竺國三藏法師地婆訶羅. 唐言日照. 婆

羅門種. 幼而出家. 住摩訶菩提及那蘭陀寺.

三藏風儀溫雅. 神機朗俊. 負□從師. 硏精累

歲. 器成□玉. 學擅靑藍. 承沙門玄□傳敎東

歸. 思慕玄門. 留情振旦. 旣而占風聖代. 杖□

來儀. 載闡上乘. 助光神化. 爰以永隆初歲. 言

屆京師. 高宗弘顯釋門. 克隆遺寄. 乃詔緇徒

龍象. 帝邑英□. 道11誠律師. 薄塵法師十大

德等. 於魏國西寺. □譯經論之次時有賢首

法師. 先以華嚴爲業. 每慨斯經闕而未備. 往

就問之云. 齎第八會文. 今來至此. 賢首遂與

三藏對□. 遂獲善財善知識天主光等十有

餘人. 遂請譯新文. 以補舊闕. 沙門復禮執筆.

沙門慧智譯語. 更譯密嚴等經論十有餘部.

合二十四卷. □皇大后御製序文. 深加讚述.

今見流行於代焉. 三藏辭鄕之日. 其母尙存.

無忘鞠育之恩. □思顧復之報. 遂詣神都. 抗

表天闕. 乞還舊國. 初未之許. 再三固請. 有○

從之. 京師諸德. 造緋羅珠寶袈裟. 附供菩

提樹像. ○□神鐘一口. 及請幡像供具遵途.

經數: 二○七三

經名: 華嚴經傳記卷第一

頁數: 一五五

上              欄

以垂拱三年十二月二十七日. 體甚康1□. 告

門人曰. 吾當逝矣. 右脅而臥. 無疾而終於神

都魏國東寺. 會菩者數千萬人. 聖母聞之. 深

加悲悼. 施絹千匹. 以充殯禮. 道俗悲慕. 如喪

所親. 香華輦輿□於龍門山陽. 伊水之左. 門

人修理靈龕. 加飾重閣. 因起精廬其側. 掃灑

供養焉. 後因梁王所奏請. 置伽藍. ○內注名

爲香山寺. 危樓切漢. 飛閣凌雲. 石像七龕. 色

圖八角. 駕親遊幸. 具題詩讚云爾

大周神都佛授記寺沙門實叉難陀. 唐云2喜

覺. 于□國人. 智度弘曠. 利物爲心. 善大小

乘. 兼異學論. 天后明揚佛日. 敬重大乘. 以華

嚴舊經處會未備. 遠聞于□有斯梵本. 發使

心訪. 幷請譯人. 實叉與經. 同臻帝闕. 以天后

證聖元年乙未. 於東都大內遍空寺. 譯華嚴

經. 天后親臨法座. 煥發序文. 自運仙女. 首題

名品. 南印度沙門菩提流志. 沙門義淨. 同宣

梵文. 後付沙門復禮法藏等. 於佛授記寺. 譯

至聖曆二年己亥功畢. 又至久視元年庚子.

於三陽宮內. 譯大乘入楞伽經. 及於西京淸

禪寺東都佛授記寺. 譯文殊授記等經. 前後

總譯一十九都. 沙門波崙玄3執等筆受. 沙門

4遍禮綴文. 沙門法寶5弘景等證義. 太子中

舍人. 賈膺福監護至長安. 四年實叉. 緣母年

老. 請歸覲省. 表書再上. 方蒙允許. ○御史崔

嗣光. 送至于□. 後和帝龍興. 重暉佛日. ○再

徵召. 方屆帝城. 以景龍二年. 達于玆土. 帝屈

萬乘之尊. 親迎於開遠門外. 京城緇侶. 備諸

幢幡. 逆路導引. 仍裝飾靑象. 令乘入城. ○於

中              欄

大薦福寺安置. 未遑□譯□疾彌留. 以景雲

元年十月十二日. 右脅疊足. 終于大薦福寺.

春秋五十有九. 緇徒悲□. 歎法棟之遽□. 俗

侶哀號. 恨群生之失導. 有詔聽依外國法菩.

以十一月十二日. 於開遠門外古燃燈臺焚

之. 薪盡火滅. 其舌猶存 斯是弘法之嘉瑞也.

至十二月十三日. 本國門人悲智. ○使哥舒

道元. 送其餘骸及斯靈舌. 遂歸于□. 起塔供

養. 後人復於焚屍之所. 起七層塔6焉

支流第四

兜沙經一卷(是華嚴名號品)後漢月支國沙門支[&FFFF]#譯

菩薩本業經一卷(或云淨行品經是淨行品)吳月支國沙門淸

信士支謙譯

諸菩薩心佛本業經一卷(亦是淨行品也)西晉淸信士

□道眞譯

菩薩本願行品經一卷(亦是淨行品也)亦是道眞重譯

右件經□是此經第二會中出

菩薩十住經一卷(是十住品)東晉西域沙門祇多密

晉言訶支譯

菩薩十住經一卷(是十住品)西晉沙門竺法護譯

菩薩十道地經一卷(似十住品)□道眞譯

十住斷結經十卷(非十住品亦非十地品以名同恐誤附也)後秦□州

沙門竺佛念譯

右件經□是此經第三會中出

十地斷經十卷(是十地品)後秦沙門竺佛念譯

十住經十二卷(是十地品)西晉□道眞譯

菩薩十地經一卷(似十地7品十住品也)西晉竺法護譯

大方廣十地經一卷(似十地十住品也)西域沙門吉迦夜

下              欄

譯

十地經一卷(似十地十住品)東晉訶支譯

十住經四卷(具是十地品)後秦羅什共□賓三藏佛

陀耶舍秦言覺明譯

漸備一切智德經五卷(具是十地品)西晉月支國沙

門曇摩羅晉言法護譯

菩薩初地經一卷(似初地)西晉淸信士□道眞

譯

右件經□是此經第六會中出

等目菩薩經二卷(是十定品)竺法護譯

顯無邊佛土功德經一卷(是壽命品)唐三藏法師玄

□譯

如來興8現經四卷(是性起品無重頌偈仍將十忍品次後編之亦不題也)西

晉元康年竺法護譯

如來興現經一卷(與法護譯題彼品名廣略爲名)西晉沙門白法

祖譯

大方廣如來性起經二卷(序分是名號品現正說卽是性起品)失譯

大方廣如來性起微密藏經二卷(與前同本異譯)西晉

元康年出不現譯人

右件經□是此經第七會中出

度世經六卷(是離世間品)西晉法護譯

普賢菩薩答難二千經(是離世間品)吳代失譯

右件經□是此經第八會中出

羅摩伽經三卷(是入法界品文不足)西秦沙門聖9賢或云

堅公譯

又魏安法賢譯一本亦三卷  又北□曇無[&FFFF]#

譯一本一卷成. 右件經□是此經第九會

中出

大方廣華嚴入如來不思議境界經二卷(或無大方)

經數: 二○七三

經名: 華嚴經傳記卷第一

頁數: 一五六

上              欄

(廣字)

右是隋北天竺三藏□那□多隋言智釋譯

(或云共□多譯)

度諸佛境界智嚴經一卷  梁扶南沙門僧伽

婆羅梁言僧養亦云僧鎧譯

度諸佛境界智光嚴經一卷  失譯

大方廣入如來不思議境界經二卷  大周于

□沙門實叉難陀譯

右件四經同本異譯□云在普光法堂說

大方廣佛華嚴佛境界分一卷  唐載初年于

□三藏提雲般若譯

大方廣佛境界經一卷  大周于□三藏實叉

難陀譯

右件二經同本異譯菩提樹下說

大方廣普賢所說經一卷(說佛身內有不可說世界事)大周實

叉難陀譯

大方廣佛華嚴修慈分經一卷   唐載初年提

雲般若譯

右已上不思議境界等經. 現本華嚴內. 雖

無此等品. 然勘梵本. □皆具有. 固是此經

別行品會. 爲梵品不題品次. 不編入大部

信力入印法門經五卷   元魏南天竺三藏曇

摩流支魏云希法譯

右件經. 古德相傳云. 是華嚴別品. 詳其文

句. 始終總無華嚴流類. 近勘梵本. 亦無此

品. 請後人詳究

□華嚴經一十五卷

右昔南齊司徒. 竟陵文宣王蕭子良者. 天

機秀發. 宅心眞境. 望億劫而長驅. 凌千歲

中              欄

而獨上. 若闡揚經敎. 開弘福業. 莫不出自

神1裏行之身命. 永明八年. 感夢東方天王

如來. 冥資聖授始撰淨住之法. 又夢. 沙門

自稱智勝. 引對佛前. 敎其轉讀. 因傳經唄

之則. 又Ｃ率朝賢. 啓龍華三會之福. 祇勸

士庶. 受菩薩三聚之戒. □祥瑞鬱蒸. 難得

而言者也. 加以閱彼龍宮. □斯象跡. 毘贊

玄化. 住持覺運. 凡□如上等諸經. 三百餘

卷. 損弘益文翰. 一百餘卷. 自手書經七十

餘卷. 其所撰內. 有華嚴瓔珞經二卷. 標出

世之術. 華嚴齊記一卷. □法會之致. □可

以垂鏡來葉. 不刊之勝□也

華嚴十惡經一卷

右隋學士費長房三寶錄注. 入僞妄. 恐後

賢濫齎. 故此附出

論釋第五

婆羅頗密多三藏云. 西國相. 傳龍樹從龍宮.

將經出已. 遂造大不思議論. 亦十萬頌. 釋此

經旣冥機未啓. 不測其指歸也

十住毘婆沙論一十六卷  龍樹所造. 釋十

地品義. 後秦耶舍三藏. 口誦其文. 共羅什法

師譯出. 釋十地品. 內至第二地餘文. 以耶舍

不誦. 遂闕解釋. 相傳其論. 是大不思議論中

一分也

十住論一十卷   龍樹所造. 後秦弘始年中

羅什法師譯

十地論一十二卷  婆藪般豆菩薩. 此云天

親. 於山中釋十地品. 疊本經文. 依次消解. 菩

薩初造論成. 感經放光明山振地動. 其國主

下              欄

臣民. 俱來慶賀. 歎爲希有瑞也

廣如本傳. 至後魏. 有北天竺三藏菩提留支.

魏云希覺. 來此□譯. 初譯之日. 宣武皇帝親

自筆受一日. 又曰. 中天竺三藏. 勒那摩提. 魏

云寶意. 來此共流支. 於洛水南北. 各譯一本.

其後僧統慧光. 請二賢. 對詳□同異. 參成一

本. 又別傳云. 天親造華嚴經論旣未獲具本.

此十地或是. 隨得□之. 又云. 無著菩薩往來

都率. 彌勒菩薩敎以華嚴等經. 自彼宣流. 亦

其力也. 近問西來三藏梵僧. 皆云. 金剛軍菩

薩. 造十地釋論. 有一萬二千頌. □可成三十

餘卷. 又堅慧菩薩. 亦造略釋. □未傳此土. 于

□國見有其本. 實叉歸日. 已附信索. 如得

亦擬□出. 又瑜伽菩薩地中住品內. 廣寫此

經十地品文. 次第兼釋. 良以此經三賢十聖

位分最廣. 旣爲諸部龜鏡. 是以造釋者非一

耳

華嚴論六百卷  昔北齊大和初年. 第三王

子. 於淸□山. 心文殊師利菩薩. 燒身供養. 其

王子有□官劉謙之. 旣自慨形餘. 又睹王子

焚軀之事. 乃奏乞入山修道. 有○許焉. 遂齎

此經一部. 晝夜精懃. 禮懺讀誦幷心祈妙德.

以希冥祐. 絶粒飮水. 垂三七日. 形氣雖微而

丹抱彌著. 忽感髮□盡生復丈夫相. 神彩超

悟. 洞斯幽指. 於是覃思硏精. 爰造前論. 始終

綸綜. 還以奏聞. 高祖信敬由來. 更增常日. 華

嚴一經於斯轉盛

隋淨影寺慧遠法師. 晩年造此經疏. 至□向

品. 忽覺心痛. 視之見當心毛孔流血外現.

經數: 二○七三

經名: 華嚴經傳記卷第一

頁數: 一五七

上              欄

又夢. 持鎌登大山. 次第芟剪. 至半力竭. 不復

能起. 覺已謂門人曰. 吾夢此疏必不成. 於是

而止. 相州休法師. 聽華嚴五十餘遍. 硏諷文

理. 轉加昏漠. 乃自喩曰. 斯固上聖至言. 豈下

凡所抑度哉. 詳二賢博1瞻. 宏富振古罕□.

於此陶□. 莫能窮照. 而謙之尋閱. 未盡數旬.

注玆2鴻論. 何其壯哉. 蓋是大聖冥傳. 不足

多怪. 案此經菩薩住處品云. 東北有菩薩住

處. 名淸□山. 現有菩薩. 名文殊師利. 與一萬

菩薩. 常住說法. 故今此山下. 有淸□府. 山之

南面小峰. 有淸□寺. 一名五臺山. 以五山最

高其上□不生林木. 事同積土故. 謂之臺也.

山周□四百餘里. 東連□岳. 中臺上有大華

池. 湛然淸徹. 蒸多徵感. 又有精屋石塔. 北臺

上有鐵色圖二幷舍利. 及文殊形像. 中臺東

南下三十餘里. 有大色寺. 漢明所立. 旣年代

久遠荒□彌甚. 遺基餘趾. 尙能可識. 中有

東西二堂. 像設存焉. 前在華○二三頃. 綺□

交錯. 百種千名. 爛同舒錦. 赫如霞照. 至於超

常絶聽之類. 世所希聞者. 至七月十五日. 萬

品齊發. 次北八九里. 是前王子捨身之地. 現

有表塔. 昔北齊之日. 大□玄門. 於此山中. 置

伽藍二百餘所. 又割□定等八洲之稅. 以供

山衆衣藥之資焉. 今神居寶地. 往往而在. 案

別傳云. 文殊師利菩薩. 常於彼講華嚴經故.

自古以來□乎唐運. 西域梵僧. 時有不遠數

萬里. 而就玆頂謁者. 及此土道俗. 亦塵軌相

接. 或遇神僧聖衆. 仙閣珍臺. 靈光3暐曄. 妙

香芬馥. 空鐘自響. 寶偈遙聞. □忽俄頃. 抑揚

中              欄

千變. 如淸□山記具之. 山去京一千六百里

代州之界. 然地居邊壤. 特甚寒烈. 故四月已

前. 七月以後. 堅□積雪. 暠皓彌布. 自非盛夏

之日. 無由登踐. □哉懷道之士. 可不庶幾一

往乎

華嚴論一百卷  後魏沙門釋靈辨所造也.

法師大原晉陽人也. 宿植妙因. 久種勝善. 幼

而入道. 長而拔俗. 常讀大乘經. 留心菩薩行.

及見華嚴. 偏加昧嘗. 乃頂戴此經. 入淸□山

淸□寺. 心文殊師利菩薩哀護攝受. 冀於此

經義解開發. 則頂戴行道. 遂歷一年. 足破血

流. 肉盡骨現. 又膝步懇策. 誓希冥感. 遂聞.

一人謂之曰. 汝止行道. 思惟此經. 於是披卷.

豁然大悟. 時後魏熙平元年歲. 次大梁正月.

起筆於淸□寺. 敬造華嚴論. 演義釋文窮微

洞奧. 至二年初徙. 居4玄兌山嵩巖寺. 注釋

同前. 時孝明帝靈大后胡氏. 重道欽人. 5旨

請就闕. 法師辭疾. 未見至夏首. 重命固請. 旣

辭不獲[&FFFF]#. 至十六日. 進入東柏堂. 尋遷式乾

殿. 後居徽音殿. 緝論無輟. 至神龜元年夏. 詔

曰. 大法弘廣敷演待人. 今徽音殿修論法師

靈辨. 德器淵雅. 早傳令聞. 可延屈趣宣光殿.

講大品般若. 於是四部交歡. 十方延慶. 講訖

○侍中大傅淸河王允□. 安置法師式乾殿

樓上. 準前修論. 夏則講華嚴. 冬則講大品. 法

師與弟子靈源. 候時緝綴. 忘寢與食. 神龜三

年秋九月. 其功乃畢. 略經廣論. 凡一百卷. 首

尾五年. 成就十帙. 後屬時多疊. 法音中歇. 法

師息講全眞. 避時養道. 以正光三年正月八

下              欄

日. 在融覺寺. 遷神化往. 時年四十有六. 於是

孝明皇帝○曰. 其論是此土菩薩所造. 付一

切經藏. 則上目錄. 分布流行. 弟子道○靈

源·曇6現等. 慨先師夙逝. 痛靈藉之將掩. 乃

與淸信君子. 敬寫淨本. 流布道俗. 此論雖盛

傳汾晉. 未流京洛. 長安碩德每有延望. 永淳

二年. 有至相寺沙門. 釋7通賢及居士玄爽房

玄德寺. □業此經. 留心讚仰. 遂結志同遊. 詣

淸□山. 祈禮文殊聖者. 因至幷州童子寺. 見

此論本. 乃慇懃固請. 方蒙傳授. 持至京師. 帝

輦□彦. 莫不驚Ｃ. 遂繕寫流通焉

華嚴經傳記卷第一

8文永十二年乙亥正月中旬之候. 爲聽聞五

敎章三十講. 暫[&FFFF]#息梅尾高山寺之處. 自

彼寺住侶惠日房辨淸之手. 借得華嚴傳五

卷點本之間. 喜悅銘肝之餘. 下向南都之後.

□能書之輩令書寫. 此傳之內. 當卷者. 表□

中川玄蓮房. 裏託春日山麓四恩院願忍房

覺玄. 今書寫之彼院家院主如圓房朝海令

付假名幷指姓等. 此假名姓裏書者. 土御門

大納言入道顯定卿之所記錄也. 卽以彼禪

門自筆點本寫之可爲無雙之證本也而已

文永十二年也

建治元年乙亥五月二十六日未時於當院尊

勝院新彌勒堂. 合寫本等奉讀之畢. 前權僧

正宗性. 聽衆. 良曉得業. 慶實法師. 賢性法

師. 談義之後. 卽於當院家新學問所. 爲後覽

記之. 古筆華嚴宗未學愚老僧宗性. 年齡七

十四. 夏Ｃ六十二

經數: 二○七三

經名: 華嚴經傳記卷第二

頁數: 一五八

上              欄

抑此料紙者去文永三年之曆暮九月之候.

後嵯峨天皇所降賜也. 不慮之朝恩. 面目頓

餘身之間. 漸漸取出之. 以寫如此要書. 以資

前院之御菩提. 以祈法皇之御得脫. 冥衆必

垂哀愍. 所願畢得成就矣

華嚴經傳記卷第二

京兆崇福寺僧沙門法藏集

講解第六上

東晉南林釋法業

宋京師中興寺心那跋陀羅

魏中天竺勒那摩提

魏北臺釋智八

齊□下大覺寺釋慧光

齊□下大覺寺釋僧範

齊治州釋曇衍

隋相州演空寺釋靈裕

隋西京空觀寺釋慧藏

隋西京大禪定寺釋靈幹

釋法業未詳其氏族. 幼而有超方之韻. 脫□

塵表. 少年出家. 風格秀整. 學無常師. 博洽覃

思. 時輩所推也. 雖遍閱群部. 每以爲. 照極探

微. 快然未足. 後遇天竺沙門佛度跋陀羅. 乃

請譯華嚴. 親從筆受. 籌諮義理. 無替晨夕. 經

數歲. 廓焉有所悟. 因顧其友人曰. 聖敎司南.

於是乎在. 旣躬受梵文. 又陶冶精至. 推宗□

問. 日有其倫. 遂敷弘幽旨. 鬱爲宗匠. 沙門曇

中              欄

斌等數百人. 伏膺北面. 欽承雅訓. 大敎濫觴

業之始也. 以希聲初啓. 未遑曲盡. 但標擧大

致而已. 損旨歸兩卷. 見行於世. 後不知所終.

先賢略其淸範. 悲矣

心那跋陀羅. 此云功德賢. 中天竺人. 以大乘

學故. 世號摩訶衍. 本婆羅門種. 初學五明諸

論. 天文書[&FFFF]#醫方□術. 靡不該博. 後遇見阿

毘曇雜心. 尋讀驚悟. 深崇佛法1焉則投[&FFFF]#落

2飾. 專精志學. 及受具戒. 博通三藏. 須之辭

小乘師. 進學大乘師. 大乘師試令探取經匣.

卽得華嚴. 師喜而歎曰. 汝於大乘有重緣矣.

於是讀誦講宣. 莫能酬抗. 進受菩薩戒法. 旣

而有緣東方. 乃隨舶泛海. 中途遇難. 遂力念

十方佛. 稱觀世音. 一舶蒙濟. 其誠感如此. 元

嘉十二年至廣州. 刺史車朗表聞. 宋太祖遣

信. 迎接旣至京. ○名僧慧嚴慧觀. 於新亭

3郊勞. 見其神情朗徹. 莫不虔仰. 雖因譯交

言. 而欣若傾蓋. 初住祇洹寺. 俄而太祖延請.

深加崇重. 琅耶顔延之通才碩學. 束帶造門.

於是京師遠近. 冠蓋相望. 大將軍彭城王義

康丞相南□王義宣. □師事焉. 須之衆僧共

請出經. 於祇洹寺東安寺丹陽郡等諸處. 集

義學沙門七百餘人. 前後所出凡百餘卷. □

王欲請講華嚴經. 而跋陀自忖. 未善宋言. 有

懷愧歎. 則旦夕禮懺. 請觀世音. 乞心冥應. 遂

夢有人. 白服持劍. 擎一人首. 來至其前曰. 何

故憂耶. 跋陀具以事對答曰. 無所多憂. 卽以

劍易首. 更安新頭. 語令□轉曰. 得無痛耶. 答

曰. 不痛. 豁然便覺. 心神喜悅. 則備領宋言.

下              欄

於是遠近道俗. 服其精感. 請令就講. 遂講華

嚴. 數十餘遍. 元嘉末. □王屢有怖怪夢. 跋陀

答曰. 京師將有4□亂. 未及一年. 元凶□逆.

至若丞相陰謀. 預陳三諫之略. 世祖遙望. 懸

知一怪之言. 策杖江中. 神童忽至. 焚香樓下.

山鬼自移登御座. 而齊尊. 居釣臺而拯物. 若

斯感德. 未暇詳擧. 而自幼已來. □執香爐. 未

嘗輟手. 每5食輟分施飛鳥. 鳥或馴之. 集手

而食. 到太始四年正月. 覺體不□. 便與太宗

及公卿等告別. 臨終之日. 延佇而望云. 見天

華聖像. 6隅中遂卒. 春秋七十有五. 太宗深

加痛惜慰7贈甚厚. 公卿會菩. 8勞哀備焉

勒那摩提. 魏云寶意. 中天竺人也. 博贍之富.

理事兼通. 誦一億偈. 偈有三十二字. 尤明禪

法. 意在遊化. 以正始五年. 始屆洛邑. 譯十地

等論二十四卷. 初意神理標異. 慧悟絶倫. 領

牒魏詞. 遍盡隅奧. 帝每令講華嚴經. 披釋開

悟. 精義每發. 一日正處高座. 忽有持笏執名

者. 形如太9宮云. 天帝命來請法師. 講華嚴

經. 意曰. 今此法席. 尙未停輟. 待訖經文. 當

從來命. 雖然法事所資. 獨不能建. 都講燒香.

維那梵唄. 咸亦須之. 可請今定. 使者則如所

言. 講席諸僧咸悉同見. 旣而法事將了. 又見

前使者云. 奉天帝命故來下迎. 意乃含笑. 熙

怡告衆. 辭訣奄然. 卒於法座. 都講等僧亦同

時□. 魏境聞見. 無不嗟異之

釋智八. 姓劉氏. 少事神僧曇無最. 器局融明.

學藝優博. 先讀華嚴經數十遍. 至於義旨. 轉

加昏[&FFFF]#. 常懷10怏怏. 曉夕增其懇到. 遂夢. 普

經數: 二○七三

經名: 華嚴經傳記卷第二

頁數: 一五九

上              欄

賢菩薩. 乘白象放光明. 來語曰. 汝逐我向南

方. 當與汝藥. 令汝深解. 忽覺向同意說之. 而

恨不問南方處所. 同意者曰. 聖指南方. 但當

依命. 何憂其不至乎. 遂束裝□邁. 行三日. 見

一淸池中有昌菴. 莖葉殊偉. 意悅而掘之. 其

根盤薄數尺. 劣同車□. 八中心豁然以爲. 聖

授服之. 數日聰悟倍常. 昔年疑滯. 一朝通朗.

而超超入神之趣. 特出於先賢矣. 遂周流講

說五十餘遍. 有疏十卷. 年七十終於北臺

釋慧光. 姓揚氏. 定州盧人也. 年十三隨父入

洛. 四月八日往佛陀所. 從受三歸. 陀異其眼

光外射如焰. 深惟必有奇操也. 苦邀留之. 且

令誦經. 光執卷覽文. 曾若昔習. 傍通奧義. 備

盡微旨. 至夏末度而出家. 所習經誥. 便爲人

說. 詞旣淸靡. 理亦高暢. 時人號之聖沙彌也.

然所獲利養. 轉以惠人. 讚毁之來. 聲色無

1誤. 衆中益器其遠度也. 陀曰. 此沙彌非

常人. 若受大戒. 宜先聽律. 律是慧基. 非智不

發. 由是多習律行. 及進受具足. 博聽奉行. 四

夏將登. 講僧祇律. 方事紙筆. 綴述所聞. 兼以

意量. 參互銷釋. 陀以他日. 密睹其文. 乃呼而

告曰. 吾之度子. 望傳聖果. 何乃區區. 方事世

語乎. 可爲高明法師. 道務非子皆也. 會佛陀

勒那初譯十地. 光乃命章開釋. 獨最其功. 又

四分一部. 亦其草創後更聽華嚴. 深悟精致.

硏微積慮. □涉二□. 旣而探○索隱. 妙盡隅

奧. 乃當元匠. □親講授. 光以爲. 正敎之本莫

過斯典凡有敷揚. 備中恭肅. 每講必中表潔

淨. 至於聽衆亦同之. 履Ｃ□脫之階外. 各嚴

中              欄

香華. □□合掌. 敬法之勤. 千歲罕□矣. 有疏

四卷. 立頓漸圓三敎. 以判群典. 以華嚴爲圓

敎. 自其始也. 若涅槃維摩十地地持. □疏其

奧旨. 爲時所尙. 司徒高2敎曹僕射高隆之.

及朝臣司馬令孤子儒等. 齊代名賢. 重之如

聖. 嘗遇亢旱. 以聞光. 乃就嵩岳池邊燒香請

雨. 尋則流[&FFFF]#原濕3利之. 其感致幽現爲若此

也. 初在京任國僧都. 俄轉爲國統. 將終前日.

乘車向曹. 行出寺門. 屋脊自裂. 旣坐判事. 塊

落筆前. 尋視無從. 知乃終相. 因斯乖□四旬

有餘. 奄化於□城大覺寺. 春秋七十矣. 常願

生佛境. 而不定方隅. 及氣將欲絶. 大見天宮

來下. 遂乃投誠安養. □從斯卒. 所著. 玄宗

論. 大乘義律. 仁王七誡. 及僧暇十八條. □文

旨淸肅. 見重當世

釋僧範. 姓李氏. 平鄕人也. 幼曾遊學群書. 年

二十三. 備通流略. 至於七耀九章天文筮術.

□無與抗迪. 從學者千餘人. 而年華色美. 都

無伉儷之心. 思附法門. 燒指而充供養. 年二

十九. 聞講涅槃. 輒試一聽. 乃知佛經□極也.

遂投□城僧. 始而出家. 初學涅槃. 願盡其致.

後向洛下從獻公. 聽法華華嚴. 又就沙門慧

光. 更採新致. 久之乃出遊開化. 利安齊魏. 每

法□一擧. 聽衆千餘. 膠州刺史杜弼. 於□

下4現義寺. 請範冬講. 至華嚴六地. 忽有一

雁飛下. 從色圖東順行入堂. 正對高座. 伏而

聽法. 講散徐出. 還順塔西. 爾乃翔逝. 又於此

寺夏講. 雀來在座西南伏聽. 終於九旬. 又曾

處濟州. 亦有一5鴨. 飛來入聽訖講便去. 斯

下              欄

諸祥感衆矣. 自非道洽冥府. 何能與此. 6昔

正講華嚴. 輒有一僧加毁. 當夜有神. 特致

鞭楚. 死而復蘇. 因是見聞者. 皆深敬. 異嘗宿

他寺. 正逢布薩. 有僧昇座. 將欲□義. 乃曰.

□論法相. 深會聖言. 何勞說戒. 僧常聞耳. 忽

見一神形高丈餘. 貌甚雄峻. 來到座前. 問□

義者. 今是何日. 答曰. 是布薩日. 神則以手

7□之. 曳于座下. 委頓垂死. 次問上座. □曳

同前. 由是自勵. 至終僧事私緣. 竟無說欲. 乃

至疾重. 輿而就僧. 將終之日. 延象入房. 下床

□悔. 唯陳宿觸而已. 時當正午. 遺誡而卒於

□下東大覺寺. 時春秋八十. 卽天保六年三

月二日也. 初範背儒入釋. 崇信日增. 寂想空

門. 永Ｃ先習. 言不及利. 容無喜怒. 每留意華

嚴. 爲來報之業. 夜禮千佛. 爲一世常資. 末歲

年事旣隆. 身力不8齊. 猶依六時. 叩頭枕上.

自有英達. 罕能方駕. 焉著華嚴疏五卷. 十地

地持維摩勝□. 各有疏記

釋曇衍. 姓夏候氏. 南□州人. 初生而有牙齒

且焉. 七歲從學. 聰敏超絶. 十八擧秀才. 9遇

聽光公法席. 卽稟歸戒. 年二十三. 投光出家.

光卽爲受戒. 聽涉無暇. 乃損食息. 然於藏旨

有疑. 諮詢碩學. 皆反啓其志莫之能通. 遂開

拓□宇. 造華嚴經疏七卷. 講事相仍毘贊玄

理. 聲辨雄亮. 言會時機. 自齊鄭燕趙. 皆履法

化. 常隨義學千僧有餘. 出家居士. 近於五百.

光終之後. 華嚴大敎. 於玆再盛也. 趙郡10王

高元海. 膠州刺史杜弼. □齊朝懿戚重臣. 留

情敬奉. 僕射祖孝徵. 奏爲國都. 緝諧道政. 不

經數: 二○七三

經名: 華嚴經傳記卷第二

頁數: 一六○

上              欄

墜玄1網. 以開皇元年三月十八日. 忽告侍

人. 無常至矣. 便誦念彌勒佛. 聲氣俱盡. 於時

正中. 旁僧同觀顔色怡悅. 時年七十有九. 衍

每財之所拯. 貧病爲初. 法之所被. 如行先授.

但見經像. 必奉禮迎送. 道遇貧陋. 必悲憐垂

泣. 又□樂聽戒往來兩闕. 辛醒臭物. 曾不目

臨. 下氣逼流. 身出戶外. 以淸淨僧房不爲熏

敎故也. 未終之前. 有夢見衍. 朱衣螺髮. 2□

垂於背. 二童侍之昇空. 而西北高逝. 尋爾便

終. 時共以爲. 華嚴經中善財童子所心第三

十二善知識. 婆沙婆陀夜天之狀也

釋靈裕. 俗姓趙氏. 鉅鹿曲陽人也. 年在童幼.

每見形像沙門. 則知□向. 聞屠殺聲相. 愴然

改容. 六歲便隨母受戒. 父强止之. 誓心無毁.

年七歲啓父出家. 父以愛念. 未之許也. 裕私

歎曰. 不得七歲出家. 一生壞矣. 遂從師敎訓.

學業日新. 十五丁父憂. □塊毁瘠. 杖而能起.

服□默往趙郡應覺寺. 投寶禪師. 心出家焉.

寶觀其神彩. 乃辭曰. 吾爲汝緣. 吾非汝師. 可

往勝處也. 遂赴定州. 而受具足. 則誦四分僧

祇二戒. 自寫其文. 八日之中書誦□了. 後南

逝3障隆. 於隱公所. 遍學四分. 又依憑公. 獨

聽十地. 晨夕幽□. 發奇剖新. 者咸共推之涅

槃地論. 皆博尋舊解. 穿鑿新異. 唯大集般若

出自生知. 雜心成實. 皆窮巢穴. 夏居十二. □

京創講. 名節旣著. 言令若新. 預聽歸依. 遂號

爲裕菩薩也. 皆從受戒. 三聚大法自此廣焉.

至於華嚴一部. 彌深留心. 硏鏡旨趣. 時稱令

家. 會齊后染患. 願聞斯典. 照玄諸統擧裕以

中              欄

當之. 時有髮鉤一頭. 常隨衆聽. 逮于講散. 乃

大鳴高飛. 西南樹上. 經夜而終. 俄而疾遂有

□. 斯亦感通之明應也. 內宮由是. 施袈裟三

百領. 裕受而散之. 齊安東王樓叡. 致敬諸僧.

次至裕前. 不覺怖而流汗. 退問知其異度. 卽

奉爲戒師. 寶山一寺. 裕之經始. 叡爲施主. 傾

撤金具. 其潛德感人. 又此類也. 周氏滅齊. 二

敎淪沒. 乃潛形世壤. 衣以暫4衰三升之布.

頭□麻帶. 如喪考□. 誓得佛法更始方襲舊

儀. 引同俗二十餘人. 居於聚落. 夜談正理. 晝

讀俗書. 大隋運興. 載昌釋敎. 裕德光先彦. 卽

預搜揚. 帝下詔曰. 敬問相州大慈寺靈裕法

師. 朕遵崇三寶. 歸向情深. 願闡揚大乘. 護持

正法. 法師梵行精厚. 理義淵遠. 弘通聖敎. 開

導聾□. 道俗欽仰. 思作福田. 京師天下具瞻.

四方輻湊. 故遠召法師. 共營功德業. 宜知朕

意早入京也. 法師乃步入長安時. 年七十有

四. ○遣勞待. 令住興善. 仍詔所司. 盛集僧望.

評立國統. 衆議咸屬. 莫有異詞. 裕乃固讓. 確

乎不拔. 遂抗表請還. 帝卽聽許. 僕射高穎等.

又表請留. 帝5則下○令6宜住此. 裕曰. 一國

之主. 義無二言. 今復重留. 情所未可. 因告門

人曰. 王臣親附久有誓言. 進則侮人輕法. 退

則不無遙敬. 故吾斟7□向背耳. 尋復三○固

邀裕較執如上. 帝語蘇威曰. 朕知裕師剛正.

是自在人. 誠不可屈節. 乃○左僕射高穎. 右

僕射蘇威等諸公. 詣寺宣旨. 代8大帝受戒悔

罪. 幷送綾錦衣服絹三百段. 助營山寺. 御自

注額. 可號9露泉寺. 旣至本鄕. ○問重沓. 後

下              欄

聞□下唱言. 自知別世. 乃示誨善惡. 勵諸門

人. 授筆暇哀速終悲永□詩二首. 至于三更.

忽覺異香滿室. 內外驚之. 靜慮口緣念佛. 相

繼達于明相. 奄終于演空寺焉. 春秋八十有

八. 卽大業元年正月二十二日也. 哀動山世.

卽殯於寶山靈泉寺側. 起塔崇焉. 初裕淸貞

潔己. 正氣雲□. 高山景行. 動成摸□. 嘗母病

綿篤. 追赴已終. 中路卽還. 其割愛弘道如是.

嘗向一處. 敷演將半. 忽見講主仍畜[&FFFF]#園. 裕

曰. 弘法之始. 爲遣過源. 惡業未傾. 淸道焉

在. 此講不可再也. 宜卽散. 之便執□衣. 徑

辭而出. 講主曰. 法師但講. 此業易10異除耳.

便卽借11請村人□具. 一時耕殺四十畝[&FFFF]#. 斯

可謂. 如聞而行. 或大德同集. 間以言○. 12乃

裕之臨席. 無不肅然自持□鬧13欣靜. 所以下

座尼衆. 莫敢14面參. 而性剛威爽. 服章粗弊.

貴達之與15斯下. 承對一焉. 去來自彼. 曾無

迎送. 故□下諺曰. 衍法師. 伏道不伏俗. 裕法

師. 道俗俱伏. 誠其應對無思. 發言成論故也.

自前後行施. 悲敬兼之. 袈裟爲惠. 出過千領.

病苦所及. 醫療繁多. 但得厚味. 先命奉僧. 身

預倫伍. 片無貯納. 講授之際. 正面西方. 凡所

肉唾. 一生無棄. 身無擇行. 口無擇言. 人畜訓

誨. 絶於呵□. 乃至責問童稚. 誡約門人. 皆自

述己名. 號彼仁者. 苦辭切斷. 無不淚流. 若言

行有違. 卽不同止. 非律所許. 寺法不停. 女人

尼衆. 誓不授戒. 及所住房. 不令登踐. 斯勵格

後代之弘略也. 沙彌受具. 和上德難. 故盡報

不行. 自餘師證. 至時臨衆. 若授以三聚. 則七